**Zápisnica**

z dvanásteho zasadnutia Obecného zastupiteľstva v Rúbani, konaného

dňa 28. februára 2020 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Ing. Zoltán Tamašek svoju neúčasť ospravedlnil.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh na I. úpravu rozpočtu obce Rúbaň na rok 2020
5. Správa o kontrolnej činnosti hlavného kontrolóra obce Rúbaň za rok 2019
6. Žiadosť o poskytnutie dotácií na individuálne potreby obce
7. Podporné stanovisko k projektu „Hodnoty budúcnosti“
8. Deň obce
9. Rôzne
10. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka a Zoltána Ešeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Bc. Líviu Šámšonovú, PaedDr. Kristínu Pócsovú a Imricha Petríka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Návrh na I. úpravu rozpočtu obce Rúbaň na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na I. úpravu rozpočtu obce Rúbaň na rok 2020, ktorý tvorí prílohu zápisnice pod písmenom C. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na I. úpravu rozpočtu Obce Rúbaň na rok 2020 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2020 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k príjmovej rozpočtovej položke „Z dobropisov, suma vo výške 2065,77 EUR*
* *dopyt k výdavkovej rozpočtovej položke „Cestná doprava – nájomné za nájom“, suma vo výške 4417,20 EUR*
* *dopyt k výdavkovej rozpočtovej položke „Ochrana ŽP – spoločný stavebný úrad – transfery“, navýšenie o sumu vo výške 2088,73 EUR*
* *dopyt k rozpočtovej položke „Bývanie a občianska vybavenosť – rutinná a štandardná údržba“, suma vo výške 4300 EUR*
* *dopyt k  výdavkovej rozpočtovej položke „Kultúrne služby – kultúrne zariadenia – energia, voda ...“, zníženie vo výške 2600 EUR*
* *dopyt ku kapitálovej výdavkovej rozpočtovej položke „Ochrana pred požiarmi – modernizácia hasičskej zbrojnice“, suma v výške 31389,63 EUR*

*Ing. Štepánka Zacharová, starostka obce*

* *navýšenie bežných príjmov o sumu 2065,77 EUR je z dôvodu vyúčtovania spotreby plynu za rok 2019, kedy nám dodávateľ plynu vrátil finančné prostriedky za nižšiu, skutočnú spotrebu plynu*
* *výdavky vo výške 4417,20 EUR na rozpočtovej položke „Cestná doprava – nájomné za nájom“ sú navrhované z dôvodu prenájmu a nasadenia nového dopravného značenia pre čiastočnú uzávierku miestnej komunikácie - mostu ponad potok Paríž*
* *výdavky vo výške 2088,73 EUR na rozpočtovej položke „Ochrana ŽP – spoločný stavebný úrad – transfery“ – ide o dofinancovanie skutočne vyúčtovaných výdavkov Obce Strekov za činnosť spoločného stavebného úradu v roku 2019*
* *výdavky v sume 4300 EUR na rozpočtovej položke „Bývanie a občianska vybavenosť – rutinná a štandardná údržba“ sú navrhované v súvislosti s opravou oplotenia a kovovej brány v areáli základnej školy*
* *zníženie na výdavkovej rozpočtovej položke „Kultúrne služby – kultúrne zariadenia – energia, voda ...“ vo výške 2600 EUR je navrhované v súvislosti s priaznivou spotrebou plynu v budove kultúrneho domu (v roku 2019 vysoké preddavky na základe skutočnej spotreby plynu v roku 2018, ktorá bola z dôvodu rekonštrukčných prác na budove)*
* *návrh na čerpanie kapitálových výdavkov vo výške 31389,63 EUR vychádza z plánovanej modernizácie hasičskej zbrojnice z dôvodu, že naša obec na túto investíciu dostala z Ministerstva vnútra Slovenskej republiky nenávratné finančné prostriedky vo výške 29 894,88 EUR*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 98** zo dňa **28.02.2020**

Obecné zastupiteľstvo v Rúbani

**schvaľuje**

I. úpravu rozpočtu Obce Rúbaň na rok 2020

**5/ Správa o kontrolnej činnosti hlavného kontrolóra obce Rúbaň za rok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Správa o kontrolnej činnosti hlavného kontrolóra obce Rúbaň za rok 2019, ktorý tvorí prílohu zápisnice pod písmenom D. Hlavná kontrolórka obce, Marta Zubnárová uviedla, že hlavný kontrolór obce predkladá obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roku.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Štěpánka Zacharová, starostka obce na základe návrhu poslanca Imrich Petríka z ostatného rokovania obecného zastupiteľstva požiadala hlavnú kontrolórku vykonať kontrolu zameranú na príjem obce za služby poskytované obcou za obdobie január až jún 2020*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **99** zo dňa **28.02.2020**

Obecné zastupiteľstvo v Rúbani

**berie na vedomie**

Správu o kontrolnej činnosti hlavného kontrolóra obce Rúbaň za rok 2019

**6/ Žiadosť o poskytnutie dotácií na individuálne potreby obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Žiadosť o poskytnutie dotácií na individuálne potreby obce, ktorý tvorí prílohu zápisnice pod písmenom E.

Dotáciu na individuálne potreby obcí možno poskytnúť obci na plnenie úloh súvisiacich s výkonom jej samosprávnych pôsobností.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **100** zo dňa **28.02.2020**

Obecné zastupiteľstvo v Rúbani

**1. berie na vedomie**

informácie o vypísanej Výzve na predkladanie žiadostí o dotácie v zmysle VÝNOSU Ministerstva financií Slovenskej republiky z  9. decembra 2005 č. 26825/2005-441 o poskytovaní dotácií v pôsobnosti Ministerstva financií Slovenskej republiky na individuálne potreby obcí, a to na opravu budovy domu smútku vo výške 15 000 EUR

**2. schvaľuje**

predloženie Žiadosti o poskytnutie dotácií v zmysle VÝNOSU Ministerstva financií Slovenskej republiky z  9. decembra 2005 č. 26825/2005-441 o poskytovaní dotácií v pôsobnosti Ministerstva financií Slovenskej republiky na individuálne potreby obcí, a to na opravu budovy domu smútku vo výške 15 000 EUR a spolufinancovanie minimálne vo výške 10 % percent z celkových skutočne dosiahnutých výdavkov

**7/ Podporné stanovisko k projektu „Hodnoty budúcnosti“**

# Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Podporné stanovisko k projektu „Hodnoty budúcnosti“, ktorý tvorí prílohu zápisnice pod písmenom F.

Nariadením Rady EÚ č. 390/2014 zo 14. apríla 2014 sa ustanovil program **Európa pre občanov** na obdobie rokov 2014-2020 s cieľom, aby sa 500 miliónov obyvateľov Únie čoraz viac zapájalo do jej rozvoja. Cieľom programu je podporovať aktívne občianstvo a spoločné hodnoty Únie. Program financuje iniciatívy na podporu európskej pamäti a občianskej participácie na európskej úrovni.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **101** zo dňa **28.02.2020**

Obecné zastupiteľstvo v Rúbani

1. **berie na vedomie**

informácie starostky obce v súvislosti s realizáciou projektu č. 615618-CITIZ-1-2019-2-SK-CITIZ-TT pod názvom „Hodnoty budúcnosti“ na území obce Rúbaň, ktorý bol podporený pre Centrum prosperity, o.z. so sídlom Rúbaň č. 1 v rámci grantového programu Európa pre občanov 2014 – 2020

1. **schvaľuje**

podporné stanovisko a potvrdenie obce Rúbaň k projektu č. 615618-CITIZ-1-2019-2-SK-CITIZ-TT pod názvom „Hodnoty budúcnosti“, ktorý bude realizovaný na území obce Rúbaň občianskym združením Centrum prosperity, o.z. so sídlom Rúbaň č. 1

**8/ Deň obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Deň obce, ktorý tvorí prílohu zápisnice pod písmenom G. Starostka obce navrhuje, aby sa oslava „Deň obce“ konala v podobnom duchu ako po ostatné roky a navrhuje termín: 3. – 4. júl 2020.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Zoltán Ešek, poslanec:*

* *navrhol, aby na tanečnej zábave hrala hudobná skupina z partnerskej obce Dömsöd, zaviazal sa, že ako sponzor ich prepravu zabezpečí*

*PaedDr. Kristína Pócsová, poslanec:*

* *dopyt, či by sa tanečná zábava nemohla konať v sále kultúrneho domu*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **102** zo dňa **28.02.2020**

Obecné zastupiteľstvo v Rúbani

**schvaľuje,**

aby sa podujatie Deň obce konalo v dňoch 3. – 4. júl 2020

**9/ Rôzne**

Starostka obce, Ing. Štěpánka Zacharová podala tieto informácie:

Slávnostné odovzdanie hasičskej techniky sa uskutočnilo 3. februára 2020 na Krajskom riaditeľstve hasičského a záchranného zboru v Nitre. Poďakovanie p. Ešekovi za dôstojnú reprezentáciu obce.

Dňa 04.02.2020 sa konalo školenie k voľbám do Národnej rady Slovenskej republiky organizované Okresným úradom v Nových Zámkoch.

Dňa 04.02.2020 sa v popoludňajších hodinách v obci Kolta konalo pracovné stretnutie starostov obcí s príslušníkmi polície z Obvodného oddelenia Policajného zboru vo Dvoroch nad Žitavou.

Dňa 07.02.2020 účasť na školení organizované Regionálnym vzdelávacím centrom v Nitre na tému: Daňový poriadok.

Dňa 10.02.2020 sa konalo stretnutie so štatutárom občianskeho združenia Centrum prosperity o.z., ohľadne projektu „Hodnoty budúcnosti“.

Dňa 13.2.2020 sa konalo zasadnutie združenia obcí Dvory a okolie a Miestnej akčnej skupiny Dvory a okolie. Ing. Lucia Benčová za MAS Dvory a okolie informovala o výzve vypísanej Nitrianskym samosprávnym krajom v rámci Malého Leadra. O dotáciu sa môžu uchádzať občianske združenia.

Starostka obce odporučí občianskemu združeniu Fyrmonia uchádzať sa o dotáciu v rámci činnosti zameranej na environmentalistiku.

Dňa 18. 02.2020 sa mal konať audit účtovníctva obce za účtovné obdobie 2019, pre chorobu je audit preložený na 26.02.2020.

Dňa 25.02.2020 sa konalo pracovné stretnutie starostov obce s riaditeľkou a ďalšími kompetentnými zamestnancami Úradu práce, sociálnych vecí a rodiny v  Nových Zámkoch zamerané na prezentáciu Národného projektu „Pomôž svojej obci“ ako i ostatných aktuálnych Národných projektov a nástrojov aktívnej politiky na trhu práce.

Informácie v súvislosti s pripravovaným Sčítaním obyvateľov, domov, bytov 2021. Projekt je organizovaný Štatistickým úradom Slovenskej republiky a je súčasťou celosvetového sčítania.

Úlohy obce budú spočívať: spolupráca pri informačnej a propagačnej kampani, vytvorenie nevyhnutných podmienok na prípravu, priebeh a vykonanie sčítania na území obce (zriadenie kontaktných miest, určenie kontaktných osôb, nábor sčítacích asistentov, sčítanie obyvateľov vo vybraných zariadeniach) až po zodpovednosť za úplnosť sčítania na území obce. Výdavky obce bude hradené zo štátneho rozpočtu.

Dňa 12.03.2020 sa uskutoční zasadnutie valného zhromaždenia Dvory a okolie – združenie obcí v Gbelciach.

Informácia o úspechoch a dôstojnej reprezentácie našej obce Rolandom Polačekom, ktorý bol oslovený Slovenskou boxerskou federáciou, aby v boxe reprezentoval Slovensko.

Informácia, že TJ Družstevník Dubník už nebude využívať športové ihrisko na futbalové zápasy.

Oslava – spomienka na hrdinov boja za slobodu a revolúcie v rokoch 1848/49 sa bude konať vo dvore školy dňa 15.03.2020. PaedDr. Kristína Pócsová, poslanec navrhla, že prednesie báseň.

Informácie v súvislosti s riešením havarijného stavu mosta ponad potok Paríž. Je ťažké zabezpečiť projektanta na vypracovanie projektovej dokumentácie na opravu respektíve rekonštrukciu mosta. Konzultácie s Ing. Brigitou Krakovskou, zamestnancom spoločného stavebného úradu ohľadne nosnosti mosta.

*V diskusii vystúpili:*

*Zoltán Ešek, poslanec:*

* *navrhol zachovať súčasnú nosnosť mosta*

*PaedDr. Kristína Pócsová, poslanec:*

* *dopyt, prečo nechcú podnikatelia participovať na oprave mosta*

*Bc. Lívia Šámšonová, poslanec:*

* *dopyt, z čoho bude obec financovať výdavky na opravu mosta*

*Ing. Štěpánka Zacharová, starostka obce:*

* *poľnohospodárske subjekty si svoju dopravu vedia vyriešiť cez účelové komunikácie*
* *čiastočnou uzávierkou mosta chránime most od ťažkých mechanizmov, a tým aj jeho životnosť,*
* *financovanie opravy mosta alebo jeho rekonštrukcie bude riešené pravdepodobne z vlastných zdrojov alebo z návratných finančných zdrojov, v prvom rade však potrebujeme mať projektovú dokumentáciu, aby sme vedeli, čo nás to bude stáť*
* *návrh na uznesenie:*

*Obecné zastupiteľstvo v Rúbani,*

1. *odporúča starostke obce*

*začať proces obstarávania zhotoviteľa projektovej dokumentácie na opravu, respektíve rekonštrukciu mosta ponad potok Paríž, ktorý je vo vlastníctve obce,*

1. *schvaľuje*

*zachovanie súčasnej max. zaťažiteľnosti mosta, ktorá je podľa diagnostiky a prepočtu odbornej autority cca 13 ton, pretože z finančných dôvodov nie je možné realizovať takú rekonštrukciu, ktorá by zvýšila jeho nosnosť*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e**  Obecného zastupiteľstva v Rúbani **č**. **103** zo dňa **28.02.2020**

Obecné zastupiteľstvo v Rúbani,

1. **odporúča starostke obce**

začať proces obstarávania zhotoviteľa projektovej dokumentácie na opravu, respektíve rekonštrukciu mosta ponad potok Paríž, ktorý je vo vlastníctve obce,

1. **schvaľuje**

zachovanie súčasnej max. zaťažiteľnosti mosta, ktorá je podľa diagnostiky a prepočtu odbornej autority cca 13 ton, pretože z finančných dôvodov nie je možné realizovať takú rekonštrukciu, ktorá by zvýšila jeho nosnosť

Starostka obce dala priestor poslancom na tlmočenie nápadov, názorov.

*Zoltán Ešek, poslanec:*

* *bolo vykonané školenie zamerané na obsluhu a príslušné technické normy hasičského auta, školenia sa zúčastnili 3 osoby*
* *dopyt k možnosti uloženia tabule – zákaz parkovania pred hasičskou zbrojnicou, aby v prípade potreby neprekážali pri výjazde hasičského auta*

*Bc. Lívia Šámšonová, poslanec: umožniť parkovanie osobných motorových vozidiel v areáli hasičskej zbrojnice pre návštevníkov Fitnescentra*

**10 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

Zoltán Ešek

Zapisovateľka: Helena Kanyicsková